Secretarul general NATO vrea să devină guvernator al Băncii Centrale din Norvegia.
Secretarul general NATO, Jens Stoltenberg, a anunţat marţi că a aplicat pentru a deveni guvernator al Băncii centrale din Norvegia după expirarea actualului mandat, informează agenţia Associated Press. Mandatul lui Jens Stoltenberg în funcţia de secretar general al Alianţei Nord-Atlantice se va încheia pe 1 octombrie 2022.
Oeystein Olsen, actualul guvernator al Băncii centrale din Norvegia (Norges Bank), se va retrage la începutul anului 2022, după ce a fost în funcţie din ianuarie 2011. Mandatul lui Jens Stoltenberg în funcţia de secretar general al Alianţei Nord-Atlantice se va încheia pe 1 octombrie 2022.Jens Stoltenberg a declarat marţi că a contactat în noiembrie Ministerul de Finanţe de la Oslo pentru a întreba dacă poate depune actele în scopul ocupării funcţiei de guvernator al Băncii centrale. "Am făcut acest lucru, este un post pentru care sunt foarte motivat.Ministerul de Finanţe mi-a clarificat că fostul meu post de prim-ministru şi cel de secretarul general NATO nu reprezintă impedimente pentru ocuparea funcţiei de guvernator al Băncii centrale", a afirmat Jens Stoltenberg."Am transmis clar Ministerului de Finanţe că, dacă voi obţine această funcţie, nu va fi posibil să îmi încep activitatea înainte de încheierea mandatului meu la NATO, pe 1 octombrie 2022", a subliniat Jens Stoltenberg.